- Hindi News
- National
- पनिहारी गांव की पंचायती जमीन को कब्जाने के लिए चल रहे निर्माण कार्य को रुकवाया
पनिहारी गांव की पंचायती जमीन को कब्जाने के लिए चल रहे निर्माण कार्य को रुकवाया
गांवपनिहारी के बस स्टैंड के पास स्थित करीब 2000 वर्गगज पंचायती जमीन को अवैध रूप से कब्जाने के इरादे से तीन लोगों ने निर्माण कार्य शुरू कराया। इसकी भनक जब गांव के सरपंच को हुई तो उन्होंने तुरंत बीडीपीओ सिरसा को सूचित किया। बीडीपीओ ने सरपंच को हिदायत दी कि निर्माण कार्य को रुकवा दीजिए और अवैध रूप से निर्माण करने वालों को नोटिस भी जारी करना है।
गांव पनिहारी के सरपंच सुरेंद्र कंबोज के मुताबिक गांव के बस स्टैंड के पास पंचायती जमीन है और उस जमीन पर तीन दिन पहले गांव भरोखां निवासी दारा राम और सुरेंद्र अन्य ने कब्जाने के नीयत से निर्माण कार्य शुरू करवा दिया था। उन लोगों को जब निर्माण कार्य बंद करने को कहा तो एकबारगी तो निर्माण कार्य रोक दिया लेकिन कुछ देर बाद फिर से निर्माण करना शुरू कर दिया। यह मामला जब बीडीपीओ अनुभव मेहता के संज्ञान में लाया गया तो बीडीपीओ ने तुरंत एक्शन लिया। साथ में पंचायत को हिदायत दी कि वे अपने स्तर पर कब्जा करने वालों को नोटिस जारी करें और निर्माण कार्य रुकवा दें। इस बीच सदर थाना से पुलिस भी आई और निर्माण कार्य रुकवा कर निर्माण कर रहे लोगों को पकड़ कर थाने भी ले गई। लेकिन बाद में उनको छोड़ दिया। इस बीच पंचायती जमीन पर अवैध रूप से कब्जा करने वाले लोगों को पंचायत की ओर से नोटिस जारी कर दिया। नोटिस में 15 मार्च तक बीडीपीओ के समक्ष दस्तावेज प्रस्तुत करने को कहा गया है।
पुलिस ने निर्माण कर रहे लोगों को पकड़ा
^सरपंच सुरेंद्र कंबोज ने कहा कि किसी भी सूरत में गांव की पंचायती जमीन पर अवैध रूप से कब्जा नहीं करने दिया जाएगा। जो भी पंचायती जमीन को अवैध रूप से कब्जाने का प्रयास करेगा तो उसके खिलाफ कानूनी कार्रवाई की जाएगी। पंचायती जमीन को कब्जाने वाले आरोपियों दारा राम और सुरेंद्र कुमार को नोटिस जारी कर 15 मार्च तक बीडीपीओ के समक्ष दस्तावेज प्रस्तुत करने को कहा गया है। ‘’ सुरेंद्रकंबोज, सरपंच, पनिहारी
पनिहारी के बस स्टैंड पर बन रही अवैध दुकानें, जिनका निर्माण रोका गया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva